钦定古今图书集成/明伦汇编/家范典/第002卷 > 倪思经鉏堂杂志 > 《论治家》
## 钦定古今图书集成/明伦汇编/家范典/第002卷 > 倪思经鉏堂杂志 > 《论治家》

圣贤言家道，如齐家御，家闲有家，皆有肃然不犯之
意。妫汭之嫔虞，必曰“刑于二女”；文王之于太姒，必曰
“刑于寡妻。”齐、御、闲、刑，皆以严为主。《易家人卦》：“家人嗃
高，妇子嘻嘻，终吝。”治家之道，与其失于宽，宁过于严。
严虽觉防范太过，无宽裕气象，终则吉，宽则纵溢放
肆，纲纪荡然矣。故家之将兴，父子夫妇，济济有礼，于
肃正之中，自然雍穆。一失治家之节，则宽纵太过，父
不父，子不子，夫妇不成夫妇，乱伦败度，靡所不有，乖
争凌犯之风，反自此起，故曰“王假有家”，假亦正也。